„Asemenea lucruri nu pot să permită la nesfârşit tăcerea şi pasivitatea şi că nu e vorba doar de lucruri care se întâmplă acum în Siria, ci de perspectiva întru totul îngrijorătoare a armei chimice, de exemplu, arme nucleare, arme de mare forţă de distrugere să intre pe mâna, să fie la îndemâna unor organizaţii teroriste de pildă sau a unor lideri politici iresponsabili”, a afirmat preşedintele Senatului.

De asemenea, el a menţionat că în momentul în care SUA şi ceilalţi „aliaţi” vor conveni „o formulă de intervenţie care să fie cât mai rapidă şi cât mai fermă, România va fi şi din punctul de vedere al susţinerii parlamentare pentru o asemenea poziţie”.

„România va fi în prima linie a unei asemenea formule de intervenţie împotriva unor lucruri abominabile care se întâmplă în Siria, dar şi de prevenire a uriaşelor pericole care pândesc practic toată lumea civilizată din acea zonă”, a mai afirmat Crin Antonescu.

Totodată, preşedintele Senatului a afirmat că nu are calitatea oficială de a exprima poziţia statului român în problematica siriană, ci pe cea a majorităţii parlamentare.